มันปวดใจ
เสี่ยโต้ง กิตติรัตน์ ณ ระนอง รองนายกรัฐมนตรีและ รมว.คลัง ยืนยันเสียงแข็งทั้งในและนอกสภา ว่าจะไม่มีทางขึ้นภาษีทุกตัว
23 พ.ค. 2555

เสี่ยโต้ง กิตติรัตน์ ณ ระนอง รองนายกรัฐมนตรีและ รมว.คลัง ยืนยันเสียงแข็งทั้งในและนอกสภา ว่าจะไม่มีทางขึ้นภาษีทุกตัว
ไม่ว่าจะภาษีน้ำมัน ภาษีมูลค่าเพิ่ม ก็ไม่ขึ้นทั้งนั้น เพราะกลัวไปทำสินค้าแพงทั้งแผ่นดิน
ภาษีบาป เหล้า เบียร์ บุหรี่ ก็ไม่มีขยับกลัวขัดใจนายทุน
การลดภาษีบุคคลธรรมดาก็เบรกไว้ก่อน เพราะกลัวรายได้จะถังแตก ทำเอามนุษย์เงินเดือนฝันค้าง
ที่ช้ำใจกว่านั้น เสี่ยโต้งยังเมินเก็บภาษีหุ้นคนรวยปล่อยให้หลุดมือไปเป็นหมื่นล้านบาท
มาล่าสุด เสี่ยโต้งยังแอบชงเรื่องเข้า ครม.สัญจร ที่เมืองกาญจนบุรี ยกเว้นภาษีเงินได้ให้กับม็อบการเมืองที่ได้เงินเยียว 7.5 ล้านบาท แบบสายฟ้าแลบ
เสี่ยโต้งทำกันอย่างนี้ จะทำให้คนดีไม่หนีภาษีได้จะได๋ เขาปวดใจแอบงอนเสี่ยโต้งกันทั้งเมือง
ไม่เผาบ้านเผาเมืองโดนรีดภาษีกันทั้งเมือง คนเผาลอยชาย
ทำได้ยังงัยกันเสี่ย